‘ओमेगा–३ फ्याटी एसिड’ हाम्रो शरीरलाई अत्यावश्यक चिल्लो पदार्थ हो । यो पदार्थ शरीरमा नबन्ने भएकाले खानाबाट नै प्राप्त गर्नुपर्छ । यसले रगतमा ‘ट्राइग्लिसराइड’को मात्रा घटाउनुका साथै रगत जम्ने प्रक्रियालाई रोक लगाउँछ र रक्तचाप कम गराउँछ । तसर्थ यसको राम्रो स्रोत माछा, तोरीको तेल नियमित रूपमा प्रयोग गरेमा बढी फाइदा पुग्छ । यो पदार्थ केही मात्रामा हरिया सागसब्जी, भटमास, कालो दाल र मेथीबाट पनि प्राप्त गर्न सकिन्छ ।
